
	Относно раздел 1 „Проблем/проблеми за решаване“:
 В този раздел следва да се изясни какъв е проблемът/проблемите, каква е същността и мащабите, как са констатирани проблемите, кои са пряко засегнатите субекти и обществени отношения. За целта е необходимо в този раздел първо да се формулират всички идентифицирани проблеми, които могат да бъдат свързани с несъвършенства в уредбата като например - несъответствие с действащото законодателство, неефективност на определени дейности и/или друго. Видно от изложеното в оценката, проблем 1 и проблем 2 са описани с едни и същи текстове, показващи затруднения в прилагането на нормативната уредба, а проблем 3 описва неефективност на определени дейности. В тази връзка, предвид еднаквата същност, представените еднакви причини за възникването и решението, което се търси и оценява в проблем 1 и проблем 2, препоръчваме те да се обединят. За целта предлагаме наименованието и съдържанието на проблема да се преформулират така, че да става ясно какви са несъвършенствата в сега действащата нормативна уредба в Наредба за финансовите условия при командироване на военнослужещи и цивилни служители от Министерството на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната и Наредбата за командировъчните средства при задграничен мандат. 
 Обръщаме внимание, че в описаната информация в Проблем 1 липсват текстове и има незавършени изречения, заради които не е изяснена същността му. Смятаме за необходимо да се допълнят съответните текстове с цел изясняване на същността и мащабите на проблема и по-доброто му разбиране от адресатите на нормативният акт.
I. Относно раздел 2 „Цели”:
Като добра практика на извършване на оценка на въздействието е възприето определянето на три групи цели: общи, конкретни и оперативни. 
Конкретните цели са съобразени със спецификите на оценяваната политика и особеностите на областта, в която тя би попаднала. Чрез тях се определя какво по същество се преследва да бъде постигнато чрез политиката. Те са свързани с очакваните резултати от нейното въвеждане. В тази връзка, предлагаме формулираните цели по всички проблеми да се редактират и да съответстват на предлаганите нормативни промени, описани в раздел 1 и показващи конкретика на очакваните резултати. Пример за конкретна цел по проблем 1 може да бъде: Регламентиране на условия и ред за оптимизиране на отчетността на членовете на семействата на командирован служител за престоят им в държава по местоназначение.
След актуализиране на целите в раздел 2 ще е необходимо да се актуализира съдържанието на следващите раздели и особено на раздел 5 от оценката. 
При формулиране на целите също могат да се използват насоките от Ръководството за извършване на предварителна оценка на въздействието. 
Относно раздел 4 „Варианти на действие“:
В контекста на препоръките за раздел 1 трябва да се предложат нови варианти за действие, като във Вариант  1 „Без действие“ трябва да съдържа информация за действащите правни норми, процедури, изисквания, срокове и др., а във Вариант 2 се описват конкретните предложения за промени в нормативния акт. 
Предвид представената информация в раздел 1 по проблем 1, че наличието на двата режима на отчитане на престоя на членовете на семействата на командировани служители от Министерството на отбраната в чужбина, създават допълнителна административна тежест, е необходимо тя да бъде отразена и в този раздел.
II. Относно раздел 5 „Сравняване на вариантите”:
Информацията, представена в този раздел е необходимо да се преразгледа и да се извърши ново оценяване, в съответствие с препоръките по раздел 2.
III. Относно раздел 6.1. „Промяна в административната тежест за физическите и юридическите лица от прилагането на препоръчителния вариант (включително по отделните проблеми)“:
За постигане на съответствие на текстовете в раздел 1, 4 и раздел 6.1 е необходимо в последният да се опише идентифицираната административна тежест и защо се очаква нейното намаляване.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

	****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

